Source: http://docplayer.fi/4041120-Ilmanlaatu-ja-siihen-vaikuttavat-tekijat-paakaupunkiseudulla.html
Timestamp: 2017-08-17 19:51:49+00:00
Document Index: 9680143

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Ilmanlaatu ja siihen vaikuttavat tekijät pääkaupunkiseudulla - PDF
Ilmanlaatu ja siihen vaikuttavat tekijät pääkaupunkiseudulla
Download "Ilmanlaatu ja siihen vaikuttavat tekijät pääkaupunkiseudulla"
1 Ilmanlaatu ja siihen vaikuttavat tekijät pääkaupunkiseudulla Ilmansuojelun toimintaohjelmien taustatiedot
3 Ilmanlaatu ja siihen vaikuttavat tekijät pääkaupunkiseudulla Ilmansuojelun toimintaohjelmien taustatiedot
4 YTV Pääkaupunkiseudun yhteistyövaltuuskunta Opastinsilta 6 A Helsinki puhelin (09) faksi (09) Copyright: Kartat: Maanmittauslaitos 14/MLL/08, MLL/VIR/UUMA/05/08, Helsingin kaupunkimittausosasto 057/2008, Ilmatieteenlaitos; Graafit: YTV Kansikuva: YTV / Hannu Bask Valopaino Oy Helsinki 2008
5 Esipuhe Pääkaupunkiseudulla on ilmanlaadun mittauksissa todettu hengitettävien hiukkasten ja typpidioksidin pitoisuuksille annettujen raja-arvojen ja otsonipitoisuudelle annettujen pitkän ajan tavoitteiden ylityksiä. Ilmanlaatuasetuksen mukaan kunta on raja-arvon ylittyessä velvollinen tekemään suunnitelmia ja ohjelmia raja-arvojen ylittymisen estämiseksi. Asukkaille on tiedotettava ohjelmien valmistelusta ja varattava mahdollisuus antaa näistä mielipiteensä. YTV on valmistellut yhdessä Helsingin, Espoon, Vantaan ja Kauniaisten kanssa ilmansuojelun toimintaohjelmia vuosille Ohjelmien tavoitteena on, että epäpuhtauksien pitoisuudet alenevat pysyvästi raja-arvojen alapuolelle. Lisäksi tavoitteena on yleisesti ilmanlaadun parantaminen ja ilman epäpuhtauksien haitallisten vaikutusten vähentäminen. Tämä raportti toimii näiden ohjelmien yhteisenä tausta-aineistona. Ohjelmien sisältövaatimukset on määritelty EU:n direktiiveissä ja ne on Suomessa sisällytetty myös ilmanlaatuasetukseen. Tässä raportissa on esitetty toimintaohjelmiin vaadittavat taustatiedot mm. ilmanlaadusta, seurantamenetelmistä, päästöistä ja päästölähteistä. Raporttiin on koottu tietoja myös ilmanlaatuun vaikuttavista tekijöistä, kuten topografiasta, meteorologiasta, väestöstä, kaupunkirakenteesta, liikkumisesta, energiantuotannosta jne. Lisäksi on lyhyesti esitelty ilmansuojeluun liittyviä kansainvälisiä sopimuksia ja strategioita, lainsäädäntöä sekä kansallisia ohjelmia. Raportin on laatinut YTV:n Seutu- ja ympäristötieto ja siitä on vastannut ilmansuojeluasiantuntija Päivi Aarnio. Työtä on ohjannut ohjausryhmä, johon kuuluvat ympäristöjohtaja Pekka Kansanen, ympäristötutkimuspäällikkö Päivi Kippo-Edlund ja ympäristövalvontapäällikkö Pertti Forss Helsingistä, ympäristönsuojelupäällikkö Tuula Hämäläinen-Tyynilä Espoosta, ympäristöjohtaja Stefan Skog Vantaalta, ympäristösihteeri Marika Brax Kauniaisista ja osastopäällikkö Eija Lehtonen Uudenmaan ympäristökeskuksesta sekä tietopalvelujohtaja Irma Karjalainen YTV:stä. Kiitämme kaikkia raportin laatimiseen osallistuneita sekä sitä kommentoineita tahoja. Irma Karjalainen Tietopalvelujohtaja Tarja Koskentalo Ilmansuojeluryhmän päällikkö
7 Tiivistelmäsivu Julkaisija: YTV Pääkaupunkiseudun yhteistyövaltuuskunta Tekijät: Päivi Aarnio, Jarkko Niemi, Tarja Koskentalo, Anu Kousa, Maria Myllynen Päivämäärä Julkaisun nimi: Ilmanlaatu ja siihen vaikuttavat tekijät pääkaupunkiseudulla. Ilmansuojelun toimintaohjelmien taustatiedot Rahoittaja / Toimeksiantaja: YTV Pääkaupunkiseudun yhteistyövaltuuskunta Tiivistelmä: Pääkaupunkiseutu on ilmanlaadultaan puhtaimpia metropolialueita Euroopassa. Ilmanlaadun mittauksissa on kuitenkin todettu hengitettävien hiukkasten (PM 10 ) vuorokausiraja-arvon ja typpidioksidin (NO 2 ) vuosiraja-arvon ylityksiä Helsingin keskustan vilkkaasti liikennöidyillä alueilla, erityisesti katukuiluissa. Espoossa, Vantaalla tai Kauniaisissa ylityksiä ei ole mitattu. Hengitettävien hiukkasten ja typpidioksidin vuorokausipitoisuuksia koskevat kansalliset ohjearvot ylittyvät paitsi Helsingin keskustassa paikoin myös Espoossa ja Vantaalla. Hengitettävien hiukkasten raja-arvoylitykset aiheutuvat pääasiassa katupölystä ja typpidioksidin raja-arvojen ylitykset liikenteen päästöistä. Pienhiukkasten pitoisuudet ovat pääkaupunkiseudulla eurooppalaisittain alhaisia ja pitoisuudet ovat alle EU:ssa hyväksytyn raja- ja tavoitearvon. Pienhiukkaset ovat kuitenkin terveysvaikutuksiltaan haitallisin kaupunki-ilman epäpuhtaus, ja haittoja on havaittu myös pääkaupunkiseudun pitoisuustasoilla. Otsonpitoisuuksille annetut pitkän ajan tavoitteet terveyden ja kasvillisuuden suojelemiseksi ylittyvät pääkaupunkiseudulla. Kaukokulkeumalla on suuri vaikutus sekä pienhiukkasten että otsonin pitoisuuksiin. Ilmanlaadun mittausten perusteella arvioiden on todennäköistä, että hiukkasiin sitoutuneen bentso(a)pyreenin tavoitearvot ylittyvät paikoin puun pienpolttoa suosivilla alueilla. Rikkidioksidin, hiilimonoksidin ja lyijyn pitoisuudet ovat parin viime vuosikymmenen aikana laskeneet huomattavasti ja ne ovat nykyisin selvästi sekä raja- että ohjearvojen alapuolella. Myös bentseenin pitoisuudet ovat selvästi raja-arvon alapuolella ja arseenin, kadmiumin sekä nikkelin pitoisuudet tavoitearvojen alapuolella. Liikenne, pienpoltto ja energiantuotanto ovat pääkaupunkiseudulla ilmanlaatuun eniten vaikuttavat päästölähteet. Liikenteen ja pienpolton vaikutukset korostuvat matalan päästökorkeuden vuoksi. Lisäksi autoliikenne nostaa teiden pinnoilta ilmaan hiukkasia, jotka ovat peräisin asfaltin kulumisesta, liukkauden torjunnasta ym. lähteistä, ja vaikuttaa siten myös epäsuorasti ilmanlaatuun. Autoliikenteen ja energiantuotannon päästöt ovat viimeisten parin vuosikymmenen aikana vähentyneet. Liikenteen päästönormit kiristyvät tulevaisuudessa, mutta toisaalta liikennemäärien ennustetaan kasvavan voimakkaasti. Dieselajoneuvojen hiukkaspäästöjen vähentämistekniikat ovat lisänneet typpidioksidin osuutta päästöissä. Vaarana on, että typpidioksidin päästöt kasvavat, koska dieselkäyttöisten henkilöautojen määrä kasvanee edelleen lähitulevaisuudessa. Energiantuotannon päästöissä ei tapahtune suuria muutoksia. Lento- ja laivaliikenteen ennustetaan kasvavan lähitulevaisuudessa, samoin niiden päästöjen rikkidioksidia lukuunottamatta. Päästömääräyksiä tiukennetaan, mutta ne vaikuttavat hitaasti. Kaukolämpö on yleisin rakennusten lämmönlähde pääkaupunkiseudulla. Pientalojen yleisin lämmitystapa puolestaan on sähkölämmitys. Pientaloista vain noin 2 % käyttää puuta ensisijaisena lämmitysmuotona, mutta yli puolet pientaloista käyttää sitä toissijaisesti. Puupolton haitat korostuvat pääkaupunkiseudun tiivistyvillä asuinalueilla, koska päästöille altistuvien ihmisten määrä on suuri. Pienpolton päästöt ja niiden vaikutukset ilmanlaatuun tunnetaan kuitenkin pääkaupunkiseudulla toistaiseksi melko huonosti. Erityisesti pienhiukkasten päästöt ovat merkittävät suhteessa muiden lähteiden päästöihin. Pääkaupunkiseudulla tehdyissä tutkimuksissa on havaittu samalainen terveyshaittojen kirjo kuin saastuneimmissa eurooppalaisissa kaupungeissa. Alueen ilmanlaadulle on tyypillistä suhteellisen matala pienhiukkasten ja hengitettävien hiukkasten vuosipitoisuus, mutta lyhyemmällä ajanjaksolla esiintyy paljon korkeampia pitoisuuksia ns. ilmansaaste-episodien aikana. Terveyden kannalta haitallisimpia ilmansaasteita ovat liikenteestä, puun pienpoltosta ja muista polttolähteistä peräisin olevat pienhiukkaset. Helsinki, Espoo, Vantaa ja Kauniainen ja YTV ovat yhteistyössä laatineet ilmansuojelun toimintaohjelmat vuosille Ohjelmien tavoitteena on, että vuoteen 2016 mennessä ilman epäpuhtauksien pitoisuudet ovat alentuneet pysyvästi raja-arvojen alapuolelle. Ilmanlaatu on parantunut ja sen seurauksena kaupunkilaisten terveyteen kohdistuvat ilman epäpuhtauksien aiheuttamat kielteiset vaikutukset ovat vähentyneet ja elinympäristön viihtyisyys parantunut. Tähän raporttiin on koottu taustatietoja pääkaupunkiseudusta, ilmanlaadusta ja siihen vaikuttavista tekijöistä. Lisäksi raporttiin on sisällytetty tietoja ilmanlaatuun liittyvistä lainsäädännöstä, kansainvälisistä sopimuksista ja kansallisista ja alueellisista strategioista ja ohjelmista. Avainsanat: ilmanlaatu, ilmansuojelu, toimintaohjelma, typpidioksidi, hiukkaset Sarjan nimi ja numero: YTV:n julkaisuja 11/2008 ISBN (nid.) ISSN Kieli: suomi Sivuja: 88 ISBN (pdf) YTV Pääkaupunkiseudun yhteistyövaltuuskunta, PL 521, Helsinki, puhelin (09) , faksi (09)
8 Sammandragssida Utgivare: Huvudstadsregionens samarbetsdelegation Författare: Päivi Aarnio, Jarkko Niemi, Tarja Koskentalo, Anu Kousa, Maria Myllynen Datum Publikationens titel: Luftkvaliteten i huvudstadsregionen och faktorer som påverkar den. Bakgrundsinformation till åtgärdsprogram för luftskydd Finansiär / Uppdragsgivare: Huvudstadsregionens samarbetsdelegation Sammandrag: Huvudstadsregionen hör luftkvalitetsmässigt till de renaste metropolområdena i Europa. Vid mätningar av luftkvaliteten har man dock konstaterat överskridningar av dygnsgränsvärdena för inandningsbara partiklar (PM 10 ) och årsgränsvärdet för kvävedioxid (NO 2 ) inom de livligt trafikerade områdena i Helsingfors centrum, speciellt i gatukanjoner. I Esbo, Vanda eller Grankulla har inga överskridningar uppmätts. De nationella riktvärdena för dygnskoncentrationer av inandningsbara partiklar och kvävedioxid överskrids, förutom i Helsingfors centrum, ställvis även i Esbo och Vanda. Gränsvärdesöverskridningarna för inandningsbara partiklar orsakas huvudsakligen av gatudamm och gränsvärdesöverskridningarna för kvävedioxid av trafikens utsläpp. Koncentrationerna av finpartiklar är inom huvudstadsregionen i europeiskt hänseende låga och koncentrationerna ligger under det gräns- och målvärde som godkänts i EU. Finpartiklarna är dock hälsoeffektmässigt den mest skadliga orenheten i stadsluften och skador har även observerats med huvudstadsregionens koncentrationsnivåer. Långtidsmålen för ozonkoncentrationer, för att skydda hälsa och växtlighet, överskrids i huvudstadsregionen. Fjärrtransporten har en stor inverkan på koncentrationerna av såväl finpartiklar som ozon. Med bedömning utgående från mätningar av luftkvaliteten är det sannolikt, att målvärdena för benzo(a)pyren bundet till partiklar ställvis överskrids på områden där man gynnar småskalig förbränning av ved. Koncentrationerna av svaveldioxid, kolmonoxid och bly har under de par senaste årtiondena sjunkit betydligt och ligger numera klart under både gräns- och riktvärden. Även koncentrationerna av bensen ligger klart under gränsvärdet och koncentrationerna av arsen, kadmium och nickel under målvärdena. Trafiken, den småskaliga förbränningen och energiproduktionen är de utsläppskällor som mest inverkar på luftkvaliteten i huvudstadsregionen. Effekterna av trafiken och den småskaliga förbränningen accentueras av den låga utsläppshöjden. Därtill river biltrafiken upp partiklar som härstammar från asfaltslitage, halkbekämpning m.fl. källor, från vägytorna upp i luften och påverkar sålunda även indirekt luftkvaliteten. Utsläppen från biltrafiken och energiproduktionen har under de senaste par årtiondena minskat. Utsläppsnormerna för trafiken skärps i framtiden, men å andra sidan förutspås trafikmängderna kraftigt öka. Reduceringsteknikerna för partikelutsläpp från dieselfordon har ökat andelen kvävedioxid i utsläppen. Risken finns att utsläppen av kvävedioxid ökar, på grund av att antalet dieseldrivna personbilar i en nära framtid ytterligare torde växa. Gällande energiproduktionens utsläpp torde det inte ske större förändringar. Flyg- och fartygstrafiken förutspås öka i en nära framtid, likaså deras utsläpp, förutom svaveldioxid. Utsläppsbestämmelserna skärps, men deras effekt är långsam. Fjärrvärme är den allmännaste uppvärmningskällan för byggnader i storstadsregionen. Småhusens allmännaste uppvärmningssätt å sin sida är eluppvärmning. Av småhusen använder endast cirka 2 % ved som primärt uppvärmningssätt, men över hälften av småhusen använder ved sekundärt. Vedeldningens olägenheter accentueras i huvudstadsregionens tätnande bostadsområden, då antalet människor som exponeras för utsläppen är stort. Utsläppen från småskalig förbränning och deras inverkningar på luftkvaliteten är tills vidare relativt dåligt kända inom storstadsregionen. Speciellt utsläppen av finpartiklar är betydande i förhållande till utsläpp från andra källor. Forskningsresultaten från huvudstadsregionen har visat likadana hälsobesvär som de som konstaterats i övriga europeiska städer med sämre luftkvalitet. Typiskt för luftkvaliteten inom huvudstadsregionen är de relativt låga årshalterna av finpartiklar och inandningsbara partiklar, men tidvis uppkommer mycket högre koncentrationer under sk. luftföroreningsepisoder. Hälsoeffektmässigt viktigaste förorenigar är finpartiklar från trafiken och från småskalig förbränning samt från andra (förbrännings) källor. Helsingfors, Esbo, Vanda, Grankulla och SAD har i samarbete utarbetat åtgärdsprogram för luftskydd för åren Programmens målsättning är, att koncentrationerna av orenheter i luften fram till år 2016 permanent har sjunkit under gränsvärdena. Luftkvaliteten har förbättrats och som en följd av detta har de negativa effekterna av luftens orenheter, som riktas mot stadsbornas hälsa, minskat och livsmiljöns trivsel förbättrats. I denna rapport har man samlat bakgrundsinformation om huvudstadsregionen, luftkvaliteten och faktorer som påverkar denna. Därtill har man i rapporten inkluderat uppgifter om lagstiftning, internationella avtal och nationella samt regionala strategier och program som berör luftkvaliteten. Nyckelord: luftkvalitet, luftskydd, åtgärdsprogram, kvävedioxid, partiklar Publikationsseriens titel och nummer: SAD publikationer 11/2008 ISBN (nid.) ISSN Språk: finska Sidantal: 88 ISBN (pdf) Huvudstadsregionens samarbetsdelegation, PB 521, 0051 Helsingfors, telefon (09) , telefax (09)
9 Abstract page Published by: YTV Helsinki Metropolitan Area Council Author: Päivi Aarnio, Jarkko Niemi, Tarja Koskentalo, Anu Kousa, Maria Myllynen Date of publication Title of publication: Air Quality and Factors Affecting It in the Helsinki Metropolitan Area. Background Data for the Air Quality Action Plan Financed by / Commissioned by: YTV Helsinki Metropolitan Area Council Abstract: Air quality in the Helsinki metropolitan area is one of the cleanest among metropolitan areas in Europe. However, exceedances of the air quality limit values for nitrogen dioxide (NO 2 ) and thoracic particles (PM 10 ) have been observed along the busiest streets in downtown Helsinki, especially in street canyons. In the cities of Espoo, Vantaa, and Kauniainen no exceedances have been measured. The national 24 h guidelines for nitrogen dioxide and thoracic particles have been exceeded both in Helsinki and the other cities. The exceedances of the PM 10 limit value and guideline are mostly due to street dust and those for NO 2 due to car traffic emissions. The concentrations of fine particles are low in the area compared to European levels, and are below the target and limit value adopted by the EU Commission. However, fine particles are considered the most hazardous of air pollutants and adverse health effects have been observed on these low concentration levels. The long-term objectives for ozone to protect health and vegetation are exceeded in some areas. Long-range transport has a large effect on the concentrations of both fine particles and ozone. Based on the air quality measurements it is also likely that the target value for benzo(a)pyrene is exceeded in some areas with small-scale wood burning. The concentrations of sulfur dioxide, carbon monoxide, and lead have considerably decreased during the past decades and are at present well below the EU limit values and the national guidelines. Also the concentrations of benzene are below the limit value and those of arsenic, cadmium, and nickel below the target values. Traffic, energy production, and small-scale wood burning are the dominant emission sources in the Helsinki metropolitan area. Due to low emission height the effects of traffic and wood burning are emphasized. Moreover, traffic raises from the streets surfaces particles that originate from asphalt wear, street sanding and other sources, and thus affects air quality indirectly. The emissions from traffic and energy production have decreased during the past decades. In the future, the emission standards for traffic will become more stringent, but on the other hand the traffic volumes will increase considerably. The technologies aiming at decreasing the particle emissions from diesel vehicles tend to increase the proportion of NO 2 in the emissions. There is a possibility that the emissions of NO 2 will increase. The emissions of energy production are expected to remain at present level during the next ten years. The volumes of ship and air traffic as well as their emissions despite sulfur dioxide are expected to increase in the near future. The emission regulations will be tightened, but they affect slowly. Majority of the buildings in the metropolitan area are attached in the district-heating network. Most single family and semidetached houses use electricity for heating. Wood is used as a primary fuel in 2 percent of them. As a secondary fuel it is used in more than half of them. The harmful effects of small scale wood burning are emphasized because the number of exposed people is large. However, the emissions and effects of small-scale wood burning are known rather inadequately. Especially the emissions of particles are large compared to other sources. Studies conducted in the Helsinki metropolitan area show a similar range of health effects to those discovered in other, more polluted European cities. Characteristic for the air quality in the Helsinki metropolitan area is the relatively low annual concentration of fine particles and thoracic particles, but there are shorter periods of significantly higher concentrations during so called air pollution episodes. As far as health is concerned, the most important pollutants are fine particles from traffic and from small scale combustion as well as other combustion sources. The cities of Helsinki, Espoo, Vantaa, and Kauniainen and the Helsinki Metropolitan Area Council (YTV) have in cooperation prepared air quality action plans for the years The aim of the action plans is that in 2016 the concentrations of pollutants are constantly below the limit values. Air quality has improved and the adverse health effects caused by air pollutants have diminished and the quality of the environment improved. In this report the necessary background information on the Helsinki metropolitan area, on air quality and the factors affecting it is given. The report also includes information on the international agreements, air quality legislation, and national strategies and programmes. Keywords: air quality, air pollution control, plans and programmes, nitrogen dioxide, particles Publication Series title and number: YTV:n publications 11/2008 ISBN (nid.) ISSN Language: Finnish Pages: 88 ISBN (pdf) YTV Helsinki Metropolitan Area Council, Box 521, 0051 Helsinki, phone , fax
11 Sisällysluettelo Esipuhe Johdanto Taustatietoja pääkaupunkiseudusta Sijainti, topografia ja meteorologiset olosuhteet Väestö ja kaupunkirakenne Liikennemäärät ja liikkuminen Energiantuotanto ja -kulutus Ilman epäpuhtauksien päästöt ja niiden kehittyminen Liikenne Energiantuotanto Pienet pistelähteet Pintalähteet Ilmanlaadun seuranta pääkaupunkiseudulla Ilmanlaadusta tiedottaminen Ilmanlaatu ja sen kehittyminen Yleistä pääkaupunkiseudun ilmanlaadusta Hengitettävät hiukkaset (PM 10 ) Pienhiukkaset (PM 2,5 ) Typpidioksidi (NO 2 ) Otsoni (O 3 ) Pitoisuuksien arviointi leviämismallien avulla Ilman epäpuhtauksille altistuminen Altistumiseen liittyvät tutkimukset pääkaupunkiseudulla Raja-arvot ylittäville pitoisuuksille altistuvien määrät Ilman epäpuhtauksien terveysvaikutukset pääkaupunkiseudulla Asukkaiden näkemyksiä ilmanlaadusta Sopimukset ja lainsäädäntö Kansainväliset sopimukset Ilmanlaatua koskevia säädöksiä Liikenteen päästömääräykset Muita päästöjä ja polttoaineita koskevia säädöksiä Puuta käyttävien lämmityslaitteiden päästövaatimukset Muu lainsäädäntö Ympäristölupamenettely Ympäristövaikutusten arviointi Kansainvälisiä ja kansallisia strategioita ja ohjelmia EU-komission teemakohtaiset strategiat Ympäristöministeriön ilmansuojeluohjelma Liikenteen toimintalinjat ympäristökysymyksissä vuoteen Suomen kansallinen ympäristöterveysohjelma Kansallinen vaarallisia kemikaaleja koskeva ohjelma sekä Selvitys elinympäristön kemikaaliriskeistä Uudenmaan ympäristöohjelma Uudenmaan maakuntasuunnitelma 2030 ja maakuntaohjelma Pääkaupunkiseudun ilmastostrategia Yhteenveto Lähdeluettelo...70 Liite 1. Liikennemäärät pääkaupunkiseudun päätieverkolla syksyllä Liite 2. Päästöt...77 Liite 3. Ilmanlaatuindeksin kuvaus...81
12 Liite 4. Ilman epäpuhtauksien vaikutukset...82 Liite 5. Ilman epäpuhtauksille annetut raja-, kynnys-, tavoite- ja ohjearvot...86 Liite 6. Lyhenteitä ja määritelmiä...88
13 11 1. Johdanto Ilman epäpuhtaudet ovat ihmisen toiminnasta tai luonnosta peräisin olevia haittaa aiheuttavia kaasumaisia tai hiukkasmaisia aineita. Haitat voivat olla maailmanlaajuisia, alueellisia tai paikallisia. Maailmanlaajuisia vaikutuksia ovat ilmastonmuutos ja yläilmakehän otsonikato. Alueellisia vaikutuksia ovat esimerkiksi maaperän ja vesistöjen happamoituminen sekä alailmakehän kohonneet otsonipitoisuudet. Paikallisia vaikutuksia ovat haitat ihmisten terveydelle ja lähiympäristölle sekä erilaiset viihtyisyys- ja materiaalihaitat. Pääkaupunkiseudun ilmansuojeluohjelmat painottuvat epäpuhtauksien paikallisiin vaikutuksiin. Alueellisista ongelmista käsitellään alailmakehän otsonia. Pääkaupunkiseutu on ilmanlaadultaan puhtaimpia metropolialueita Euroopassa. Ilman epäpuhtauksien pitoisuudet ovat pääkaupunkiseudulla pitkällä aikavälillä pääsääntöisesti laskeneet tai pysytelleet ennallaan voimakkaasta väestön, liikennemäärien ja energiantuotannon kasvusta huolimatta. Keskimäärin ilmanlaatu on hyvä, mutta hiukkasten, typpidioksidin ja otsonin pitoisuudet ovat ajoittain haitallisen korkeita. Ilmanlaadun mittauksissa on todettu hengitettävien hiukkasten ja typpidioksidin pitoisuuksille annettujen raja-arvojen ja otsonipitoisuudelle annettujen pitkän ajan tavoitteiden ylityksiä. Lisäksi tutkimuksissa on osoitettu ilman epäpuhtauksien aiheuttavan terveydellisiä haittoja pääkaupunkiseudun väestölle. Tiukentuneet ilmanlaadun raja-arvot, ilmanlaatumittaukset katukuiluissa ja ilmanlaadun episoditilanteet ovat tuoneet pääkaupunkiseudun ilmanlaadun aika-ajoin voimakkaasti julkisuuteen. Pääkaupunkiseudulla on toteutettu runsaasti toimenpiteitä ilmanlaadun parantamiseksi, mutta nämä toimenpiteet ovat eräiden epäpuhtauksien osalta olleet riittämättömiä. Ilmanlaadun raja-arvot on annettu ilmanlaatuasetuksessa (711/2001) vuonna Raja-arvot määrittelevät suurimmat hyväksyttävät pitoisuudet, joita ei saa ylittää. Ympäristönsuojelulain mukaan kunnan on käytettävissään olevin keinoin estettävä raja-arvojen ylittyminen kunnan alueella. Typpidioksidin raja-arvot on saavutettava vuoteen 2010 mennessä. Hiukkaspitoisuuksien tuli alittaa raja-arvot jo vuoden 2005 alussa. Ilmanlaatuasetuksen mukaan kunta on rajaarvon ylittyessä velvollinen tekemään suunnitelmia ja ohjelmia raja-arvojen ylittymisen estämiseksi. Ne on laadittava 1,5 vuoden kuluessa sen vuoden päättymisestä, jolloin raja-arvo on ylittynyt. Mikäli hiukkasten raja-arvon ylittyminen johtuu talvihiekoituksesta, on laadittava selvitys ylityksen syistä ja toimenpiteistä, joihin on ryhdytty pitoisuuksien alentamiseksi. Selvitys on laadittava puolen vuoden kuluessa sen vuoden päättymisestä, jona raja-arvo on ylittynyt. Asukkaille on tiedotettava ohjelmien valmistelusta ja varattava mahdollisuus antaa näistä mielipiteensä. Suunnitelmien ja ohjelmien sisältövaatimukset on määritelty EU:n direktiiveissä ja ne on sisällytetty myös ilmanlaatuasetukseen. Suunnitelmissa ja ohjelmissa on mm. esitettävä tiedot alueen topografiasta, meteorologiasta, ilmanlaadusta, seurantamenetelmistä, päästöistä ja päästölähteistä. Lisäksi on mm. arvioitava sen alueen laajuus, jossa raja-arvot ylittyvät, sekä raja-arvot ylittäville pitoisuuksille altistuvien ihmisten määrä. Typpidioksidille ja hengitettäville hiukkasille annettujen raja-arvojen ylityksiä on mittauksissa todettu Helsingissä, lähinnä vilkkaasti liikennöidyissä katukuiluissa sekä ydinkeskustan vilkasliikenteisimmillä alueilla. Pääkaupunkiseudun kaupungit ja YTV alkoivat valmistella toimintaohjelmia typpidioksidin ja hiukkasten pitoisuuksien alentamiseksi vuonna YTV:n Seutu- ja ympäristötieto kokosi raportiksi kaikille ohjelmille yhteiset taustatiedot. Helsinki, Espoo, Vantaa ja Kauniainen sekä YTV laativat omat itsenäiset toimintaohjelmansa. Toimintaohjelmiin liittyvät läheisesti myös vuonna 2007 hyväksytty Helsingin kaupungin varautumissuunnitelma ilman epäpuhtauspitoisuuksien äkilliseen kohoamiseen (Viinanen 2007) vuonna
14 laadittu YTV:n Seudullisen joukkoliikenteen poikkeusliikennesuunnitelma typpidioksidin varalle (YTV 2004) sekä Espoon kaupungin valmiussuunnitelma koskien varautumista liikenteen aiheuttaman typpidioksidipitoisuuden kohoamiseen (Espoon ympäristökeskus 2006). YTV:n hallitus on hyväksynyt pääkaupunkiseudun ilmastostrategian (YTV 2007b). Strategiassa esitettyjen toimenpiteiden pääpaino on kasvihuonekaasujen vähentämisessä, mutta osa toimista vähentää myös hiukkasten, typenoksidien ja muiden epäpuhtauksien päästöjä. Siten pääkaupunkiseudun ilmastostrategia ja ilmansuojelun toimintaohjelmat muodostavat yhtenäisen kokonaisuuden ja toimenpiteiden toteutuksessa on otettava huomioon sekä ilmasto- että ilmanlaatuvaikutukset. Pääkaupunkiseudun ilmansuojelun toimintaohjelmien visio vuodelle 2016 on: Ilman epäpuhtauksien pitoisuudet ovat alentuneet pysyvästi raja-arvojen alapuolelle. Ilmanlaatu on parantunut ja sen seurauksena kaupunkilaisten terveyteen kohdistuvat ilman epäpuhtauksien aiheuttamat kielteiset vaikutukset ovat vähentyneet ja elinympäristön viihtyisyys parantunut. Painopiste on toimissa, joilla typpidioksidin ja hengitettävien hiukkasten pitoisuudet saadaan raja-arvojen alapuolelle. Lisäksi pyritään otsonin ja pienhiukkasten pitoisuuksien alentamiseen. Ilmanlaadun parantamisen ohella toisena keskeisenä tavoitteena on kasvihuonekaasupäästöjen vähentäminen. Ohjelmat on laadittu vuosille
15 13 2. Taustatietoja pääkaupunkiseudusta 2.1 Sijainti, topografia ja meteorologiset olosuhteet Pääkaupunkiseutu on Helsingin, Espoon, Vantaan ja Kauniaisten kuntien muodostamaa alue, joka sijaitsee Etelä-Suomessa Suomenlahden rannalla. Pitkän aikavälin ( ) keskilämpötila oli Helsingin Kaisaniemessä talvella jouluhelmikuussa -3,8 ºC ja kesällä kesä-elokuussa 15,9 ºC. Pitkän aikavälin keskimääräinen sademäärä on noin 640 mm vuodessa; sademäärä on alhaisin keväällä. Pysyvä lumipeite tulee keskimäärin joulukuun lopussa ja lähtee maaliskuun lopussa pääkaupunkiseudulla. Vallitseva tuulen suunta on lounaasta. Pääkaupunkiseutu ja sen ympäristö ovat topografialtaan tasaista, alavaa aluetta. Sen korkeimmatkin kohdat ovat vain noin 90 metriä meren pinnan yläpuolella. Tasaiset pinnanmuodot ja avoin sijainti meren rannassa edistävät ilman epäpuhtauksien tehokasta sekoittumista ja laimenemista. Toisaalta kylmän ilmaston vuoksi talvella esiintyy ajoittain voimakkaita maanpintainversioita (Mäkelä ym.1996, Karppinen ym. 2001), jolloin ilman epäpuhtauksien sekoittuminen ja laimeneminen on hyvin heikkoa. Epäpuhtauksien pitoisuudet saattavat tällaisissa tilanteissa kohota huomattavasti tavanomaista korkeammiksi. Suomalaisten ja muiden ilmastoltaan samankaltaisen maiden kaupunkien ilmanlaadun erityispiirre on keväiset katupölyepisodit. Talven aikana katujen ja teiden pinnoille kertyy autojen renkaiden alla jauhautunutta asfalttipölyä ja hiekoitushiekkaa. Katupöly pääsee nousemaan ilmaan keväällä, kun teiden pinnat sulavat ja kuivuvat. Tällöin hengitettävien hiukkasten (PM 10 ) pitoisuudet nousevat ajoittain erittäin korkeiksi vilkasliikenteisillä alueilla. Keväälle tyypilliset aamuiset inversiotilanteet ja kuivat heikkotuuliset säät myötävaikuttavat lisäksi pitoisuuksien kohoamiseen. Pohjoinen sijainti kaukana Euroopan saasteisimmista alueista ja kylmä ilmasto ovat toistaiseksi pitäneet otsonipitoisuudet melko alhaisina Suomessa verrattuna eteläisempään Eurooppaan. 2.2 Väestö ja kaupunkirakenne Pääkaupunkiseudun kokonaispinta-ala on yhteensä 766 km 2 (taulukko 1). Vuodenvaihteessa 2005/2006 pääkaupunkiseudulla asui yhteensä henkilöä. Keväällä 2007 alueen väkiluku ylitti miljoonan asukkaan rajan. Helsingissä asuu yli puolet seudun väestöstä. Myös väestötiheys on selvästi suurin Helsingissä, 3010 henkilöä/ maa-km 2 vuoden vaihteessa 2005/2006. Pääkaupunkiseudun väkiluku on noin puolitoistakertaistunut viimeisen 40 vuoden kuluessa. Voimakkaimmin väestö on kasvanut Espoossa ja Vantaalla, joissa väkiluku on likimain kolminkertaistunut. Pääkaupunkiseudun väkiluvun kasvun ennustetaan jatkuvan nopeana myös tulevaisuudessa. Seudun vuotuinen kasvuennuste on keskimäärin 0,8 prosenttia jaksolla ja 0,7 prosenttia jaksolla (taulukko 2). Väkiluvun kasvun ennustetaan olevan vuoteen 2025 mennessä voimakkainta Espoossa, melko voimakasta Vantaalla ja selvästi hitaampaa Helsingissä sekä Kauniaisissa. Pääkaupunkiseudun väkiluvun arvioidaan siten olevan noin 1,1 miljoonaa vuonna Väestön kasvu on viime vuosikymmeninä ollut voimakasta myös pääkaupunki- Taulukko 1. Pääkaupunkiseudun kuntien pinta-ala, väestö ja väestöntiheys vuodenvaihteessa 2005/2006 (Helsingin kaupungin tietokeskus 2006). Merialueet eivät ole mukana pinta-alatiedoissa. Maapinta-ala Vesipinta-ala Yhteispinta-ala Väkiluku Väestötiheys km 2 km 2 km 2 henk. henk./maa-km 2 Helsinki Espoo Vantaa Kauniainen Pääkaupunkiseutu
16 14 Taulukko 2. Pääkaupunkiseudun kuntien väkiluku vuoden vaihteessa 2005/2006, ennusteet ja 2025 sekä väkiluvun muutos (Pääkaupunkiseudun neuvottelukunta 2007). Väkiluku Helsinki Espoo Vantaa Kauniainen Pääkaupunkiseutu Väkiluvun muutos %/vuosi %/vuosi Helsinki , ,3 Espoo , ,4 Vantaa , Kauniainen 546 0, ,2 Pääkaupunkiseutu , ,7 Maanmittauslaitos 14/MLL/08 Kuva 1. Aluetehokkuus pääkaupunkiseudun rakennetuilla alueilla.
17 15 seutua ympäröivissä kunnissa. Väkiluvun nousun ennustetaan olevan useissa kehyskunnissa vielä nopeampaa kuin pääkaupunkiseudulla seuraavan 20 vuoden kuluessa (Helsingin kaupungin tietokeskus 2006). Henkilöautot (kat.) 57% Henkilöautot (ei kat.) 8% Linja-autot 2 % Kuorma-autot 5 % Pakettiautot 9 % Pääkaupunkiseutu on väljästi rakennettu. Rakennettujen alueiden aluetehokkuusluku eli rakennetun kerrosalan suhde maapinta-alaan on koko seudulla keskimäärin 0,25 (kuva 1). Suurin osa rakennetusta alueesta jää kuitenkin selvästi alle tämän keskimääräisen arvon. Helsingin kantakaupungissa rakenne on tiiveintä. (YTV 2006a) Tulevaisuuden yleiskaavasuunnitelmissa pääkaupunkiseudun maankäyttörakennetta pyritään eheyttämään ja tiivistämään. Toisaalta seudun kaupunkirakenne laajenee entistä suuremmalle alueelle asumisväljyyden ja väestönkasvun seurauksena. Pääkaupunkiseudun yhdyskuntarakenteen toimivuuden kannalta on tärkeää, että seudun rakenne ei hajaudu liiaksi. (YTV 2007a) 2.3 Liikennemäärät ja liikkuminen Ajoneuvosuorite (ajoneuvojen kulkema matka) pääkaupunkiseudun yleisillä teillä ja kaduilla oli vuonna 2006 noin miljoonaa ajoneuvokilometriä. Ajoneuvosuoritteen kasvu on ollut viime vuosina noin 1 3 % vuodessa. Henkilöautojen osuus ajoneuvosuoritteesta on noin 84 % (kuva 2). Henkilöautojen määrä ja autotiheys ovat kasvaneet pääkaupunkiseudulla (kuva 3). Kaikkein vilkkaimmin liikennöityjä alueita pääkaupunkiseudulla ovat pääväylät sekä Helsingin kantakaupunki (liite 1). Liikennemäärät ovat kasvaneet nopeasti Espoon ja Vantaan alueilla sekä poikittaisväylillä. Helsingissä liikennemäärät ovat kasvaneet viime vuosina voimakkaasti esikaupunkialueiden pääväylillä ja pysytelleet melko vakioina keskusta-alueella (Lilleberg ja Hellman 2007). Liikenneruuhkat ovat levinneet yhä laajemmalle alueelle ja kestävät aikaisempaa kauemmin (YTV 2007a). Pääkaupunkiseudun viime vuosikymmenien kasvu ja yhdyskuntarakenteen leviäminen on merkinnyt erityisesti henkilöautoliikenteen voimakasta lisääntymistä ja joukkoliikenteen kulku- Kuva 2. Eri ajoneuvotyyppien osuudet ajoneuvosuoritteesta pääkaupunkiseudulla vuonna 2007 (Mäkelä, 2008). Henkilöautojen määrä (kpl) Helsinki määrä Espoo määrä Vantaa määrä Helsinki tiheys Espoo tiheys Vantaan tiheys Kuva 3. Henkilöautojen määrän ja henkilöautotiheyden kehitys pääkaupunkiseudulla vuosina (Työsuhdeautot on pääosin yrityksen kunnassa) (Ajoneuvohallintokeskus) matkaa / vrk Henkilöautot (diesel) 19 % Kevytliikenne Henkilöauto Joukkoliikenteen osuus moottoriajoneuvoliikenteen matkoista 66% 53% 42% 39% 39% 38% 37% 0,5 0,4 0,3 0,2 0,1 0 Joukkoliikenne Kuva 4. Henkilöliikenteen kehitys pääkaupunkiseudulla jaksolla (YTV, 2007a). Henkilöautotiheys (kpl /asukas )
18 Hämeenlinna Riihimäki 1990 Lohja Sukkuloijien osuus kunnan työllisistä yli 35% 10 35% 2 10% Porvoo 100 km 50 km Hämeenlinna Lahti 2004 Riihimäki Mikkeli Kotka Lohja Porvoo Tampere Tammisaari 150 km 100 km 50 km Hämeenlinna Lahti Lappeenranta Riihimäki Turku Kotka Lohja Porvoo Tammisaari 150 km 100 km 50 km Maanmittauslaitos 14/MLL/08 Kuva 5. Pääkaupunkiseudun työssäkäyntialueen laajentuminen (Lähde: YTV). tapaosuuden supistumista (kuva 4). Työmatkat seudun sisällä ovat pidentyneet ja vapaa-ajan liikenne on kasvanut huomattavasti. Pääkaupunkiseudulle tullaan myös entistä kauempaa töihin (kuva 5). Pääkaupunkiseudulla käy nykyään töissä noin alueen ulkopuolella asuvaa ihmistä. Määrän on arvioitu kasvavan vuoteen 2030 mennessä jopa :een. Pääkaupunkiseudulta puolestaan matkustaa päivittäin noin ihmistä töihin alueen ulkopuolelle. (YTV 2006b ja 2007a). Tulevaisuudessa matkat pitenevät ja ajoneuvoliikenteen kilometrisuorite kasvaa edelleen maankäytön levitessä entistä laajemmalle pääkaupunkiseudulla ja sitä ympäröivillä alueilla. Pääkaupunkiseudun liikennejärjestelmäsuunnitelma 2007:ssä on henkilöautoliikenteen kilometrisuoritteen arvioitu nousevan noin 40 prosenttia jaksolla (YTV 2007a). Liikenteen kasvu kohdistuu suurelta osin pääliikenneväylille Espooseen ja Vantaalle sekä Helsingin esikaupunkialueille. Joukkoliikenteen kulkutapaosuus moottoriajoneuvomatkoista säilyy ennusteen mukaan lähes nykyisellään ja on noin 37 prosenttia (kuva 4). Kevyen liikenteen matkoja tehdään ennusteen mukaan pääkaupunkiseudulla ja koko Uudellamaalla noin 12 prosenttia enemmän vuonna 2030 kuin vuonna Raskaan liikenteen kilometrisuoritteen kasvuvauhdin on ennustettu olevan suunnilleen yhtä nopeaa kuin henkilöautoliikenteessä (Tiehallinto 2002). Nykyinen maankäyttö mahdollistaisi hyvin joukkoliikenteen ja kevyen liikenteen käytön lisääntymisen pääkaupunkiseudulla. Arviolta 75 % pääkaupunkiseudun asukkaista asuu ja yli 80 % työskentelee ns. joukkoliikennekaupungin alueella. Vajaa puolet (44 %) seudun väestöstä asuu alle kilometrin etäisyydellä lähimmältä juna- tai metroasemalta. Työpaikkojen vastaava osuus on 54 %. Raideliikenteen vaikutuspiirissä asuvien suhteellinen osuus ei ole viime vuosikymmeninä kasvanut. (YTV 2006a) Väljän kaupunkirakenteen vuoksi polttoaineen kulutus henkilöä kohden liikenteessä on pääkaupunkiseudulla melko korkea verrattuna moniin muihin Euroopan kaupunkeihin ja vastaa lähinnä amerikkalaisia autokaupunkeja (kuva 6) (YTV 2006a). Vuodesta 1992 on kaikissa uutena myytävissä bensiinikäyttöisissä autoissa ollut kolmitoimikatalysaattori. Ilman katalysaattoria olevien henkilöautojen ajosuoriteosuus koko henkilöautosuoritteesta oli noin 10 % vuonna 2006 (kuva 2). Ensirekisteröityjen henkilöautojen energiankulutus ajettua kilometriä kohden laski selvästi Suomessa 1990-luvulla, koska sekä ajoneuvot että polttoaineet kehittyivät. Viime vuosina tämä edullinen suuntaus on kuitenkin bensiinikäyttöisillä
19 17 Kuva 6. Liikenteessä vuosittain kulutettu polttoaine henkeä kohden ja väestöntiheys eräissä maailman kaupungeissa. ajoneuvoilla pysähtynyt. Dieselkäyttöisillä ajoneuvoilla ominaisenergiankulutus on jopa kääntynyt selvään nousuun, koska painavien ja suuritehoisten autojen osuus on lisääntynyt (YTV 2006a). 2.4 Energiantuotanto ja -kulutus Pääkaupunkiseudun energiantuotantolaitoksissa tuotetun kaukolämpö- ja sähköenergian määrä on lähes kaksinkertaistunut viimeisen 20 vuoden kuluessa. Samaan aikaan voimalaitosten päästöt ovat laskeneet voimakkaasti, koska ominaispäästöt tuotettua energiayksikköä kohden ovat vähentyneet (Myllynen ym. 2006). Pääkaupunkiseudun energiantuotannossa käytetään pääosin maakaasua (~50 60 % kulutetusta polttoaineesta) ja kivihiiltä (~40 50 %). Öljyn (~2%) sekä biopolttoaineiden (~1%) osuudet ovat pienet. (Häyrinen 2007, Vuorinen 2007, Vantaan Energia 2007a). Asukasta kohti laskettu sähkönkulutus pääkaupunkiseudulla on kasvanut vuosittain noin prosentin, kuten Suomessa keskimäärinkin. Noin puolet sähköenergiasta kuluu palvelusektorilla, reilu kolmannes kotitalouksissa ja noin kymmenesosa teollisuudessa. Sähkönkulutusta kasvattavat mm. erilaisten sähköisten järjestelmien ja laitteiden lisääntyminen sekä sähkölämmityksen yleistyminen uusissa pientaloissa. (YTV 2006a) Kaukolämpö on selvästi yleisin rakennusten lämmönlähde pääkaupunkiseudulla (taulukko 3). Helsingissä sen osuus on peräti 86 % rakennusneliöiden mukaan laskettuna, muissa seudun kaupungeissa jonkin verran vähemmän. Kaukolämpö tuotetaan pääosin tehokkaasti yhdistettynä sähkön- ja lämmöntuotantona. Yleisin pientalojen (eli erillis- ja rivitalojen) lämmitystapa pääkaupunkiseudulla on sähkölämmi-
20 18 Taulukko 3. Rakennusten lämmitystapaosuudet (%) pääkaupunkiseudulla vuonna 2006 rakennusneliöiden mukaan laskettuna (Lähde: Tilastokeskus). Pääkaupunkiseutu Helsinki Espoo ja Kauniainen Vantaa Kaukolämpö Sähkö Erillislämmitys Tuntematon tys (~48 %). Noin neljäsosa pientaloista on liitetty kaukolämpöön ja noin neljäsosa käyttää kevyttä polttoöljyä (Tilastokeskus 2007). Puuta käyttää pääasiallisena lämmönlähteenä 2 % ja maalämpöä 1 % pientaloista. Puu on melko harvinainen pientalojen ensisijainen lämmitysmuoto pääkaupunkiseudulla, mutta toissijaisena lämmitysmuotona sitä käyttää yli puolet pientaloista. Pääkaupunkiseudun pientaloissa käytetystä puusta pääosa poltetaan varaavissa takoissa ja puukiukaissa (Haaparanta ym. 2003). Vanhojen tulisijojen ominaispäästöt ovat usein suuret ja energiatehokkuus huono. Puun polton suosio on kasvanut ja lähes kaikkiin uusiin pientaloihin rakennetaan tulisija. Pääkaupunkiseudun rakennuskanta oli yhteensä 72 miljoonaa kerrosneliömetriä vuoden 2004 lopussa (Helsingin kaupungin tietokeskus 2006). Asukasmäärien ja asumisväljyyden kasvun arvioidaan synnyttävän vuoteen 2030 mennessä yhteensä noin 20 miljoonan kerrosneliömetrin asuntorakentamistarpeen, josta puolet aiheutuu asukasmäärän kasvusta ja puolet asumisväljyyden kasvusta (YTV 2007a). Rakennuskannan kasvu lisää lämmitystarvetta ja siten tulevilla rakennus- ja lämmitystapavalinnoilla on vaikutusta myös ilmanlaatuun.
21 19 3. Ilman epäpuhtauksien päästöt ja niiden kehittyminen Merkittävimmät ilman epäpuhtauksien päästölähteet pääkaupunkiseudulla ovat liikenne, energiantuotanto ja tulisijojen käyttö (taulukko 4). Kiinteistöjen erillislämmityksen päästöt tunnetaan kuitenkin vielä huonosti. Pääkaupunkiseudulla on melko vähän teollisuutta, joten sen osuus alueen kokonaispäästöistä on pieni. Teollisuuden päästöistä aiheutuu kuitenkin toisinaan paikallisia ongelmia, kuten haju- ja pölyhaittoja. 3.1 Liikenne Autoliikenne Liikenteen päästöistä merkittävimpiä ovat hiukkaset, typenoksidit, hiilimonoksidi ja hiilivedyt eli VOC-yhdisteet. Näiden suorien päästöjen lisäksi liikenne nostattaa tien pinnalta ilmaan hiukkasia, jotka ovat peräisin asfaltin kulumisesta ja liukkaudentorjunnasta ym. lähteistä. Nämä hiukkaset ovat epäsuoria päästöjä ja niiden määrää on hyvin vaikea arvioida. Pääkaupunkiseudun autoliikenteen suorat päästöt on arvioitu VTT:n LIISA laskentajärjestelmällä käyttäen kuntien ilmoittamia liikennesuoritteita (Mäkelä 2008). Autoliikenteen päästöjen osuudet kokonaispäästöistä käyvät ilmi taulukosta 4 ja eri ajoneuvoluokkien osuudet taulukosta 5. Autoliikenne on suurin yksittäinen hiilimonoksidin ja VOC-yhdisteiden päästölähde. Sen osuus on suuri myös typenoksidien ja hiukkasten päästöistä. Autoliikenteellä on päästöosuuttaan suurempi vaikutus ilmanlaatuun, koska päästöt vapautuvat matalalta. Liikenteen kasvu on pääkaupunkiseudulla ollut voimakasta: vuodesta 1993 vuoteen 2006 liikennemäärät ovat Helsingissä kasvaneet muutamaa Taulukko 4. Pääkaupunkiseudun tärkeimpien päästölähteiden päästöt ilmaan vuonna SO 2 NO X Hiukkasia CO VOC tonnia % tonnia % tonnia % tonnia % tonnia % Energiantuotanto Pienet pistelähteet VAHTI* Muut** Pintalähteet Kevyt polttoöljy*** Tulisijat**** Autoliikenne Satamat Lentoliikenne Yhteensä *Ympäristöhallinnon VAHTI-tietojärjestelmään raportoidut päästötiedot vuonna **Kunnille ilmoitetut muut päästöt vuonna *** Arvio kevyen polttoöljyn käytön päästöistä. **** Arvio vuodelle Taulukko 5. Eri ajoneuvoluokkien osuudet (%) autoliikenteen päästöistä ja liikennesuoritteesta pääkaupunkiseudulla vuonna Hiukkaset Typenoksidit VOC Hiilimonoksidi Suorite Henkilöautot, bensiini, ei kat Henkilöautot, bensiini, kat Henkilöautot, diesel Pakettiautot, bensiini 0,04 0, ,4 Pakettiautot, diesel Linja-autot Kuorma-autot VOC = haihtuvat orgaaniset yhdisteet
22 20 poikkeusvuotta lukuun ottamatta reilun prosentin vuodessa. Vuonna 2007 kasvua oli edellisvuodesta peräti 3 % luvulla kaupungin rajan ja poikittaislinjan liikenteen kasvu on hidastunut. Ainoastaan Kehä I:n liikennemäärät ovat kasvaneet merkittävästi. Kymmenessä vuodessa Helsingin liikennemäärät ovat kasvaneet noin 10 %. (Helsingin kaupunkisuunnitteluvirasto 2008). Espoossa liikennemäärät ovat kasvaneet viimeisen kymmenen vuoden aikana noin 24 % (Espoon kaupunkisuunnittelukeskus 2008) ja Vantaalla noin 20 % (Virtanen 2008). Liikennemäärät ovat kasvaneet erityisesti pääväylillä. Huolimatta liikennemäärien kasvusta autoliikenteen päästöt ovat laskeneet 1990-luvun alkupuolelta lähtien ajoneuvotekniikan sekä polttoaineiden kehittämisen myötä. Vuodesta 1992 on kaikissa uutena myytävissä bensiinikäyttöisissä autoissa ollut kolmitoimikatalysaattori. Se on vähentänyt typenoksidi-, hiilimonoksidi- ja VOCpäästöjä. Myös uudet polttoaineet ovat vähentäneet bensiiniautojen VOC-, hiilimonoksidi- ja rikkipäästöjä ja dieselautojen rikkidioksidi- ja hiukkaspäästöjä. Liikenteen pakokaasujen lyijypäästöt loppuivat, kun lyijyn lisääminen bensiiniin lopetettiin. Dieselajoneuvojen hapettavat katalysaattorit ovat yleistyneet ja vähentäneet hiukkaspäästöjä, mutta toisaalta haitallisen typpidioksidin osuus pakokaasussa on kasvanut. Vuodesta 1997 vuoteen 2007 autoliikenteen rikkidioksidipäästöt ovat laskeneet lähes 80 %, typenoksidija hiukkaspäästöt yli 40 % ja hiilimonoksidi- sekä VOC-yhdisteiden päästöt noin 50 % (Niemi ym. 2008). Autoliikenteen suorien päästöjen oletetaan vähenevän jatkossakin pääkaupunkiseudulla, koska päästönormit kiristyvät jatkuvasti. Tarkemman arvion antaminen päästöjen kehittymisestä edellyttää sellaisen päästöarvion tekemistä, jossa otetaan huomioon uusin tutkimustieto liikennemäärien kehittymisestä sekä päästöistä todellisissa kaupunkiolosuhteissa. Typenoksidien päästönormit eivät kiristy kovin merkittävästi ja toisaalta edellä mainitut dieselajoneuvojen hapettavat katalysaattorit saattavat jopa lisätä typpidioksidin määrää suorissa päästöissä. Dieselkäyttöisten henkilöautojen osuus on Suomessa ollut melko alhainen moniin muihin Euroopan maihin verrattuna. Niiden osuus on kuitenkin ollut kasvussa, ja vuoden 2008 alussa toteutettu autoveron uudistus todennäköisesti nopeuttaa osuuden kasvua. Päästönormeilla ei myöskään ole vaikutusta epäsuoriin päästöihin, joten liikennemäärien kasvaessa katupölyn aiheuttamien haittojen vähentämiseen on kiinnitettävä entistä enemmän huomiota. Laivaliikenne Satamatoiminnan päästöt arvioidaan Helsingissä vuosittain ja arvioon sisällytetään laivaliikenteen päästöt Helsingin satama-alueella ja merellä noin 2 3 km asti laitureista. Mukana ovat myös muut satamatoiminnan päästöt, kuten työkoneet, satamassa asioivat rekat ja kuorma-autot. Näistä päästöistä suurin osa, esimerkiksi rikkidioksidipäästöistä likimain 80 %, vapautuu ilmaan laivojen ollessa laiturissa. Satamatoiminnan NO x -, hiukkas- ja SO 2 -päästöt kasvoivat 2000-luvun alussa, minkä jälkeen ne ovat hieman laskeneet (Niemi ym. 2008). Hiukkaspäästöt ovat pysyneet likimain ennallaan. NO x - ja SO 2 -päästöjen vähentyminen johtuu mm. laivojen moottori- ja puhdistustekniikan kehittymisestä sekä polttoaineiden laatuvaatimusten tiukentumisesta. Itämerellä tuli voimaan kansainvälinen sopimus, jolla rajoitettiin polttoaineiden enimmäisrikkipitoisuus 1,5 prosenttiin. Samana vuonna satamatoiminnan päästöjen laskentamalli päivitettiin lisäksi laivojen olemassa olevien katalysaattoreiden tiedoilla. Helsingin Satama on myös selvittänyt mahdollisuuksia liittää laivat maasähköön (yleiseen sähköverkkoon) niiden ollessa satamassa. Vuosaaren satama otetaan käyttöön vuoden 2008 lopussa. Matkustaja-alukset jäävät Eteläja Länsisatamaan, Vuosaareen siirtyvät Länsisataman tavarasatamatoiminta ja Sörnäisten sataman kaikki toiminnot, mikä tulee vaikuttamaan myös ilmanlaatuun satamien läheisyydessä. Tulevaisuudessa laivaliikenteen ja siten myös satamien työkoneiden ja ajoneuvojen määrän oletetaan kasvavan. Rikkidioksidipäästöt vähenevät,
23 21 mutta muut päästöt todennäköisesti kasvavat lähitulevaisuudessa. (Helsingin Satama 2007). Merenkulun ympäristönsuojelua säätelee maailmanlaajuisesti YK:n alaisen IMO:n (Internationala Maritime Organization) Marpol 73/78 yleissopimus. Sitä päivitetään parhaillaan ja päästömääräykset tulevat kiristymään. Suomessa on säädetty Valtioneuvoston asetuksella (689/2006), että vuoden 2010 alusta alkaen satamassa olevien laivojen polttoaineen rikkipitoisuus ei saa ylittää 0,1 % määrättyjä poikkeuksia lukuunottamatta. Lentoliikenne Lentoliikenteen ja lentoasematoimintojen päästöarvioissa ovat mukana sekä Helsinki-Vantaan että Helsinki-Malmin lentoasemien päästöt. Lentoasema-alueiden päästöihin on laskettu mukaan lentokoneiden LTO-syklin (landing and take off) aikaiset sekä Ilmailulaitos Finavian maakaluston päästöt. LTO-sykli kattaa lentokoneen laskeutumisen ja lentoonlähdön ulottuen oletettuun sekoituskorkeuteen, 915 metriin saakka. Alueellisesti tämä korkeus vastaa 18 kilometrin matkaa koneen laskeutuessa ja 6 km koneen noustessa. Taulukossa 4 on esitetty Helsinki-Vantaan sekä Malmin lentoasemien ja niiltä liikennöivien lentokoneiden päästöt ja Ilmailulaitoksen maakaluston päästöt vuonna 2007 (Finavia 2008a). Sotilasilmailun ja helikoptereiden päästöt eivät ole mukana näissä luvuissa. Lentoaseman lämpövoimalaitoksen päästöt sisältyvät pistelähteiden päästöihin. Päästöt vaihtelevat vuosittain johtuen lentoyhtiöiden eri lentokonetyyppien käyttöosuuksien vaihtelusta. Eri konetyypeillä on erilaiset ominaispäästöt ja polttoaineenkulutus. Ilmailulaitos Finavian maakaluston päästöjen osuus oli noin 1 4 % Helsinki-Vantaan lentoaseman toimintojen päästöistä. (Finavia 2008b). Tilastojen mukaan laskeutumismäärät Helsinki- Vantaan lentoasemalla lisääntyivät vuosina noin 30 %. Samalla aikavälillä lentoliikenteen laskennallisen polttoaineen kulutuksen ja päästömäärien on arvioitu kasvaneen %. (Finavia 2007a). Lentoliikenteen on todettu kasvavan Suomen kansantalouden kasvuun nähden noin kaksinkertaisella nopeudella. Myös maailmanlaajuisesti lentoliikenne on vahvasti kasvussa. Tällä hetkellä arvioidaan lentoliikenteen operaatiomäärien kasvavan Euroopassa sekä pitkällä (20 vuotta) että keskipitkällä (10 vuotta) aikavälillä noin 2,2 3,5 % vuodessa. Myös lentoasematoimintojen, kuten kenttäalueen ajoneuvoliikenteen ja maahuolintapalveluiden voidaan olettaa kasvavan vastaavasti. Pitkällä aikavälillä osa lentokone- ja ajoneuvokalustosta muuttuu energiatehokkaammaksi ja vähäpäästöisemmäksi. Yksikköpäästöjen ja ominaiskulutuksen on arvioitu olevan tällöin % pienempi kuin nykytilanteessa. Kaluston uudistuminen ja liikennemäärien kasvu huomioiden Helsinki-Vantaan lentoasema-alueen typenoksidipäästöjen oletetaan kasvavan nykyisestä noin 20 %. (Finavia 2007b). Työkoneet Työkoneiden päästöjä on arvioitu valtakunnallisesti VTT Yhdyskuntatekniikassa vuodelle Pääkaupunkiseudun päästöosuutta ei kuitenkaan voida erotella koko maan päästöistä. Työkoneiden päästöt suhteessa koko Suomen tieliikenteen päästöihin olivat vuonna 2004 karkeasti arvioiden seuraavat: hiilimonoksidi 31 %, typenoksidit 44 %, VOC-yhdisteet 74 % ja hiukkaset 93 %. On arvioitu, että työkoneiden päästöt saavuttivat huippunsa epäpuhtaudesta riippuen 1990-luvulla tai vuosituhannen vaihteessa, jonka jälkeen ne alkoivat pääpiirteissään laskea. Työkoneiden typenoksidi- ja hiukkaspäästöt tulevat pääasiallisesti dieselkäyttöisistä koneista. Bensiinikäyttöisten koneilla on merkitystä erityisesti VOC- ja hiilimonoksidipäästöjen suhteen. (TYKO 2005 laskentajärjestelmä). Pääkaupunkiseudun työkoneiden päästöjä ei voi arvioida koko maan tilaston perusteella, vaan pääkaupunkiseudulla käytettävät työkoneet ja niiden käyttö tulisi kartoittaa.
Sipoo Sibbo. Sipoo on 19 500 asukkaan kunta. Liikenne on merkittävin
6.24 Sipoo Sibbo Typenoksidit Hiukkaset Rikkidioksidi Hiilimonoksidi VOC-yhdisteet t % t % t % t % t % Energiantuotanto 26 6 0,04 0,2 Teollisuus 2,1 0,5 11 18 0,13 1 Autoliikenne 394 87 21 33 0,5 3 1804